**ROMÂNIA**

**JUDEŢUL MUREŞ**

**COMUNA PĂNET**

**CONSILIUL LOCAL**

**HOTĂRÂREA Nr. 77**

**Din 13 octombrie 2021**

**privind aprobarea Acordului de parteneriat încheiat între UAT Pănet și UAT Târgu Mureș pentru realizarea în comun al obiectivului de investiții ,,Modernizarea drumului de legătură DC 136 dintre satul Hărțău, UAT Pănet și str. Remetea, UAT Târgu Mureș, județul Mureș”**

Consiliul Local al Comunei Pănet, întrunit în ședință extraordinară în data de 13 octombrie 2021,

Având în vedere:

* Referatul de aprobare nr. 232/07.10.2021, Raportul de specialitate nr. 233/07.10.2021 precum și avizele comisiilor de specialitate din cadrul Consiliului Local Pănet,
* prevederile art. 2, art. 3 și 4 alin.1 lit. c) din Ordonanța de urgență a Guvernului nr. 95/2021 pentru aprobarea Programului național de investiții „Anghel Saligny”;
* prevederile art. 1 alin. (3) și art. 6 alin. 1 lit. c) din Normele metodologice pentru punerea în aplicare a prevederilor Ordonanţei de Urgenţă a Guvernului nr. 95/2021 pentru aprobarea Programului naţional de investiții, aprobate prin OMDLPA nr. 1333/2021;

Ținând seama de prevederile art. 20 și art. 44 alin. (1) din Legea finanțelor publice locale nr.273/2006, cu modificările şi completările ulterioare,

În conformitate cu prevederile art. 89 alin. (8), art. 129 alin. (2) lit. b) și alin. (4) lit. d), art. 132 și ale art. 139 alin. (1) din OUG nr. 57/2019 privind Codul administrativ, cu modificările și completările ulterioare,

În temeiul prevederilor art. 196 alin.1 lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** Se aprobă Acordul de parteneriat încheiat între UAT Pănet și UAT Târgu Mureș pentru realizarea în comun al obiectivului de investiții ,,Modernizarea drumului de legătură DC 136 dintre satul Hărțău, UAT Pănet și str. Remetea, UAT Târgu Mureș, județul Mureș”, cuprinsă în anexa nr. 1 la prezenta hotărâre.

**Art. 2** Cu ducerea la îndeplinire a prezentei hotărâri se încredinţează Primarul comunei Pănet.

**Art. 3** Prezenta hotărâre se comunică Instituţiei Prefectului judeţul Mureş, Biroului financiar – contabil, taxe şi impozite, resurse umane din cadrul aparatului de specialitate al primarului comunei Pănet, primarului comunei Pănet şi se aduce la cunoştinţă publică prin afişare.

Contrasemnează,

**Președinte de ședință, Secretar general al UAT,**

Farczádi Sándor Adorjan Anna

**Consilieri Total: 15, Consilieri prezenți: \_\_\_\_ Hotărâre adoptată cu: \_\_\_\_\_ voturi pentru, \_\_\_\_\_ abțineri, \_\_\_\_\_ împotrivă.**

Anexa nr. 1 la HCL Pănet nr. 77/13.10.2021

**Acord de parteneriat**

**pentru realizarea în comun al obiectivului de investiții**

**,,Modernizarea drumului de legătură DC 136 dintre satul Hărțău, UAT Pănet și str. Remetea, UAT Târgu Mureș, județul Mureș”**

1. **Părţile**
2. **Unitatea Administrativ Teritorială Pănet**, cu sediul în Comuna Pănet, sat Pănet, nr 191, 547450, jud Mureș, România, CUI 4375887, reprezentată legal prin dl. Bodó Előd Barna, în calitate de primar al Comunei Pănet, **lider proiect**
3. **Unitatea Administrativ Teritorială Târgu Mureș**, cu sediul în municipiul Târgu Mureș, P-ța Victoriei nr. 3, judeţul Mureş, CUI 4322823 reprezentată legal prin dl. Soós Zoltan, în calitate de primar al Municipiului Târgu Mureș, în calitate de partener,

au convenit următoarele:

1. **Obiectul acordului**

Obiectul acestui acord îl constituie parteneriatul în realizarea în comun al obiectivului de investiții: *,,*Modernizarea drumului de legătură DC 136 dintre satul Hărțău, UAT Pănet și str. Remetea, UAT Târgu Mureș, județul Mureș”, pentru care se dorește obținerea unei finanțări nerambursabile în cadrul Programului de investiții Anghel Saligny.

1. **Perioada de valabilitate a acordului de parteneriat**

Perioada de valabilitate a acordului începe la data semnării prezentului Acord și încetează la data constituirii Asociației de Dezvoltare Intercomunitară în conformitate cu prevederile art. 89 din OUG nr. 57/2019 privind Codul administrativ, cu modificările și completările ulterioare.

1. **Obligațiile părților**

* în termen de 1 an de la data semnării prezentului să înființeze asociația de dezvoltare intercomunitară,
* să acorde sprijin reciproc și să furnizeze la termen orice informații, date sau documente necesare implementării proiectului,
* să suporte din bugetul propriu cheltuielile neeligibile ivite pe parcursul implementării proiectului pentru partea din investiție care se situează pe UAT-ul său,
* consultarea între parteneri cu regularitate, cu privire la progresul în implementarea proiectului și furnizarea de informări despre progresul proiectului,
* îndosarierea și păstrarea tuturor documentelor proiectului pentru a fi păstrate și arhivate conform legislației în vigoare.

1. **Confidențialitate**

Părțile semnatare ale prezentului acord convin să păstreze în strictă confidenţialitate informațiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informațiile confidențiale doar în scopul de a-şi îndeplini obligaţiile din prezentul Acord de Parteneriat.

1. **Legea aplicabilă**

Prezentului Acord i se va aplica și va fi interpretat în conformitate cu legea română.

Pe durata prezentului Acord, părțile vor avea dreptul să convină în scris asupra modificării anumitor clauze, prin act adițional. Orice modificare a prezentului acord va fi valabilă numai atunci când este convenită de toate părțile.

1. **Dispoziții finale**

Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

Întocmit în 2 exemplare, în limba română, câte unul pentru fiecare parte.

Semnături:

|  |  |  |
| --- | --- | --- |
| **Unitatea Administrativ Teritorială Pănet** | Primar  Bodó Előd Barna | *Semnătura* |
| **Unitatea Administrativ Teritorială Târgu Mureș** | Primar  Soós Zoltán | *Semnătura* |